Gagal ginjal

**Gagal ginjal**, taler kabaos **kegagalan renal**, inggih punika kahanan ring dija ginjal nenten malih prasida nyaring produk limbah saking getih sane jangkep, antuk fungsi sane kirang saking 15% saking kadar normal.  Gagal ginjal puniki kaklasifikasiang dados gagal ginjal akut, sane nglimbak gelis lan prasida kabalikang; lan gagal ginjal kronis, sane nglimbak alon-alon lan sering nenten prasida kabalikang.  Gejala-gejalanyane minakadi bengkak batis, merasa leleh, muntah, nenten madue napsu makan, lan bingung .  Komplikasi saking gagal akut miwah kronis minakadi uremia, hiperkalemia, miwah volume sané kalintang .  Komplikasi saking gagal kronis taler minakadi penyakit jantung, tekanan darah tinggi, lan anemia .  

Sane ngawinang gagal ginjal akut minakadi tekanan darah rendah, obstruksi saluran kemih, tamba-tamba tertentu, rusak otot, lan sindrom uremik hemolitik .  Sane ngawinang gagal ginjal kronis minakadi diabetes, tekanan darah tinggi, sindrom nefrotik, lan penyakit ginjal polikistik .  Diagnosis gagal ginjal akut sering kadasarin antuk kombinasi faktor-faktor sekadi panurunan urin utawi nincapnyane kreatinin serum .  Diagnosis gagal ginjal kronis kadasarin antuk tingkat filtrasi glomerulus (GFR) kirang saking 15 utawi kabuatang terapi pengganti ginjal .  Puniki taler pateh sareng penyakit ginjal kronis stadium 5 . 

Tetamban gagal jantung akut punika manut ring penyebab sane ngawinang.  Tetamban ring gagal ginjal kronis minakadi hemodialisis, dialisis peritoneal, utawi transplantasi ginjal .  Hemodialisis nganggen mesin sane kaanggen nyaring getih ring jaba angga.  Ring dialisis peritoneal, cairan tertentu kagenahang ring rongga weteng lan salanturnyane kakuras, antuk proses puniki kawawanin makudang-kudang kali serahina.  Transplantasi ginjal nyarengang antuk operasi ngenahang ginjal saking anak tiosan taler ngajeng tamba imunosupresan mangda nenten katulak .  Parilaksana sane tiosan sane kaanjurang antuk penyakit kronis minakadi tetep aktif lan perubahan diet sane pastika.  Depresi taler sampun ketah ring pasien gagal ginjal, lan mapaiketan sareng pikolih sane kaon rumasuk resiko fungsi ginjal sane sayan rered, rawat inap, lan padem. Studi sane anyar sane kadanayang olih PCORI ring pasien gagal ginjal sane polih hemodialisis rawat jalan manggihin efektivitas sane pateh pantaraning perawatan nonfarmakologis lan farmakologis antuk depresi. 

Ring Amerika Serikat, gagal ginjal akut puniki keni sawatara 3 saking 1.000 jadma nyabran warsa.  Gagal ginjal kronis keni sawatara 1 saking 1.000 jadma antuk 3 saking 10.000 jadma sane anyar nglimbakang kondisi puniki nyabran warsa.   Ring Kanada, resiko gagal ginjal utawi penyakit ginjal tahap akhir (ESRD) seumur hidup kakenehang 2,66% ring anak lanang lan 1,76% ring anak istri.  Kegagalan akut sering prasida kabalikang, nanging kegagalan kronis sering nenten.  Antuk perawatan sane patut, akeh jadma sane keni gering kronis prasida terus makarya. 

### Ngalambatang panglimbak
Parajana sane polih rujukan sadurungnyane ka spesialis nefrologi, tegesnyane galah sane suwe sadurung ipun patut ngawitin dialisis, madue galah ring rumah sakit pangawit sane cendet lan resiko padem sane kirang sesampun ngawitin dialisis.  Metode tiosan anggen ngirangin panglimbak pinungkan rumasuk ngirangin paparan nefrotoksin sekadi NSAID miwah kontras intravena . 

## Lis pustaka

## Cantélan eksternal